Gelé fram fra glemselen!

Gelé.... Tja, vet ikke helt.... Selv som barn syns jeg gelé var litt oppskrytt. Tamt og uten tekstur - som det så fint heter. Men med diettrestriksjoner så har mat som har forsvunnet fra menyen blitt tatt opp til ny vurdering.

Bringebærgelé som får selskap av bringebær med en dæsj vispbar havrefløte var faktisk veldig friskt og godt!

Havrefløten jeg brukte er av merket Go Green. En smart sak som er tykk i konsistensen og som kan vispes når den er kjøleskapkald. Jeg tilsatte kun en liten teskje vaniljesukker. Mektig og godt! Deilig fri for bismaken som er i soyaprodukter.

I stedet for krem av havrefløte kan du lage saus av mango. Bruk stavmikser og tilsett eventuelt litt vaniljesukker.