Ostekake uten alt

Vertskapet disket jammen meg opp med rosa ostekake uten alt på kaffeslaberaset i går. Joda, det gikk an å kose seg med den - og det er jo fint nå som påsken er her!

Kaken ble kjøpt på en Menybutikk tror jeg og finnes i frossendisken. Den heter Mamma Cucina Strawberry Non Dairy Chessecake og er levert av Triano Brands.

Her er egg, melk og gluten i hovedsak erstattet med tofu (soya), kikertmel, søtpotet og rismel. Kaken er passe søt, lett og god på smak. Jeg er ikke veldig glad i bismaken som soya gjerne gir, men den er så lite fremtredende her at det ikke forstyrrer meg.