Ta jerntilskudd. Ta jerntilskudd. Ta jerntilskudd .... og repeat!

Når en pasient ikke tåler jerntilskudd. Vedkommende kan alle triks i boka for å øke inntak og opptak fra kosten, samtidig tapes jern som ved en månedlig griseslakt.

Hva tilbyr helsevesenet så?

De ulike fastlegene har sagt ca det samme over årene som har gått...

- Du har litt lav blodprosent

- Jernlagrene dine er nesten tomme

- Du må ta jerntilskudd og spise mer jernrik mat

Ja....?

Det blir rart og overfladisk å få denne beskjeden om igjen og om igjen. Pasienten har nemlig også fortalt sin medisinske historie om igjen og om igjen. Erfaringene over år tilsier at problemer med blodprosent og jernlager ligger på et nivå som ikke kan fikses ved generelle helseråd. Alt står dessuten i journalen hennes.

Nå er pasienten i 40 årene og har hanglet gjennom tiår med et økende problem, som startet i slutten av tenårene med monitorering hver 14. dag pga bekymringsfulle nivåer. Oppfølgingen av dette ble aldri trappet opp, men trappet ned selv om bedring uteble.

Et forslag om et radikalt tiltak havnet tilslutt på bordet til fastlegen... av pasienten selv.

Intravensøs infusjon av jern tilsvarende en halvtårsdose.

Dessverre oppsto forgiftningssymptomer og hun ble veldig dårlig. Sykehuset vil ikke gi infusjon igjen da det etter dette ble ansett som uforsvarlig. En nødløsning kunne være å gi kortison samtidig, sier sykehuslegen... Tilbakemelding  blir lovet, men kommer ikke...

Hangler videre alene med et medisinsk problem som ikke akkurat er en puzzle.

Narkolepsianfall og siruphode, kortpustethet, håravfall får hun slite med selv. Vanlige symptomer ved jernmangel! Ingen spør. Hun er ufør og blir ikke mindre ufør av å være tynget av at alle cellene i kroppen jobber i slow motion. Mangel på jern senker cellenes stoffskifte. Reduksjon av røde blodceller - blodmangel, medfører lavere distribusjon av oksygen som er byggestenen til energiproduksjon i cellene.

Neste blodprøvekontroll ...for noe annet:

- Du har litt lav blodprosent

- Jernlagrene dine er nesten tomme

- Du må ta jerntilskudd og spise mer jernrik mat

Parodisk hvor mange ganger hun har hørt det!

...Hun er forbi stadiet der hun spør seg selv om fastlegen ikke husker... Ikke husker at hun har dårlig opptak i tarmen som bl.a. også fører til at hun må få tilført vitamin B12 via injeksjoner. Skrevet ut på blåresept. At opptaket av jern paradoksalt nok blir enda dårligere ved bruk av jerntilskudd fordi det virker sterkt irriterende på tarmen hennes. At hun har en livmor som er syk og skaper stort jern- og blodtap hører også med til historien. Men den skal ikke vurderes fjernet?

Et halvt år går, nye blodprøver. Beksjed fra fastlegen.

- Du har litt lav blodprosent

- Jernlagrene dine er nesten tomme

- Du må ta jerntilskudd og spise mer jernrik mat

Hakk i plata.

Tror norges damer kan gå en anemisk framtid i møte hvis disse slappe tendensene er gjengs.

Tips til produkter som har holdt henne flytende:

NutriCology  - Liver Beef

Kapsler med frysetørket lever. Skånsomt for fordøyelsen og høyt opptak.

Vitanica  - Slow flow

Urte- og vitaminblanding som skal dempe måndelige blødninger

BetterYou - Iron Oral Spray

Jerntilskudd som ikke er avhengig av opptak i fordøyelsen

Tilskuddene fant pasienten fram til uten legehjelp. Nøden lærer naken kvinne å spinne.